באקנל הרשים את הגנרל ברנרד מונטגומרי, מפקד קבוצת הארמיות ה-21, וכשנבחר לפקד על מבצע אוברלורד, הפלישה של בעלות הברית לנורמנדי, הוא מינה את באקנל לפיקוד על הקורפוס ה-30 ב-27 בינואר 1944, והועלה שוב לדרגת לוטננט גנרל. עם זאת, ראש המטה הכללי הקיסרי (CIGS), הגנרל אלן ברוק, האמין שבאקנל אינו מתאים לפיקוד ברמה זו. באוגוסט 1944 הודח באקנל מפיקודו, עקב הביצועים הגרועים יחסית של הקורפוס ה-30, והוחלף על ידי בריאן הורוקס. מונטגומרי הודה כי הייתה זו טעות למנות אותו ובנובמבר 1944 קיבל באקנל פיקוד על צפון אירלנד, תפקיד אותו מילא עד פרישתו מהצבא ב-4 במרץ 1948.